
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 260515 

Καθορισμός διαδικασίας υπαγωγής επενδυτικών σχεδίων 
των Τομέων της θαλάσσιας Αλιείας, Υδατοκαλλιερ¬ 
γειών και Εμπορίας και Μεταποίησης Προϊόντων 
Αλιείας στον ΚΑΝ (ΕΟΚ) 3699/93 ως και καταβολής 
των οικονομικών ενισχύσεων στους δικαιούχους. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΟΝ 
ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 1 παρ. 4 του Ν. Δ/τος 131/1974 «Περί πα¬ 
ροχής οικονομικών ενισχύσεων στη γεωργική, κτηνοτρο- 
φική, Δασική και Αλιευτική παραγωγή (Α 220) όπως τρο¬ 
ποποιήθηκε με το άρθρο 4 παρ. 2 του Ν. 1409/1983 «τρο¬ 
ποποίηση και συμπλήρωση των διατάξεων του Ν. Δ/τος 
131/1974 κ.λπ.). 

β) Του άρθρου 29Α του Ν. 155Θ/1985 «Κυβέρνηση και 
Κυβερνητικά Όργανα» (Α 137) όπως το άρθρο αυτό συ¬ 
μπληρώθηκε με το άρθρο 27 του Ν. 2081/1992 (Α' 154). 

γ) Του Καν. (ΕΟΚ) 2052/1988 του Συμβουλίου «για την 
αποστολή των διαρθρωτικών ταμείων, την αποτελεσματι- 
κότητά τους και τον συντονισμό των παρεμβάσεων τους 
κ,λπ.» όπως αυτός τροποποιήθηκε με τον Καν. (ΕΟΚ) 
2081 /1993 του Συμβουλίου της 20ης Ιουλίου του 1993. 

δ. Του Καν. (ΕΟΚ) 2080/93 του Συμβουλίου της 20ης 
Ιουλίου 1993 για τις διατάξεις εφαρμογής του Καν. (ΕΟΚ) 
2052/88 όσον αφορά το Χρηματοδοτικό Μέσο Προσανα¬ 
τολισμού της Αλιείας και ιδίως το άρθρο 6. 

ε) Του Καν. (ΕΟΚ) 4253/88 του Συμβουλίου «για τις 
διατάξεις εφαρμογής του Καν. (ΕΟΚ) 2052/1988 όπως 
τροποποιήθηκε με τον Καν. (ΕΟΚ) 2082/1993 του Συμ¬ 
βουλίου της 20ης Ιουλίου 1993. 

στ) Του Καν. (ΕΟΚ) 3699/93 «περί καθορισμού των κρι¬ 
τηρίων και όρων των κοινοτικών παρεμβάσεων διαρθρωτι¬ 
κού χαρακτήρα στον τομέα αλιείας, υδατοκαλλιέργειας 
και της μεταποίησης και εμπορίας των προϊόντων τους». 

ζ) Του Καν. (ΕΟΚ) 1681/94 της Επιτροπής της 11ης 
Ιουλίου 1994 «για τις παρατυπίες και την ανάκτηση των 
αχρεωστήτως καταβληθέντων ποσών στα πλαίσια της 
χρηματοδότησης των διαρθρωτικών πολιτικών, καθώς και 
την οργάνωση ενός συστήματος πληροφόρησης στον το¬ 


μέα αυτό». 

η) Των υπ’ αριθ. 91/492/ΕΟΚ της 15ης Ιουλίου 1991 
περί υγειονομικών κανόνων που διέπουν την παραγωγή 
και τη διάθεση στην αγορά ζώντων δίθυρων μαλακίων και 
91 /493/ΕΟΚ περί καθορισμού των υγειονομικών κανόνων 
οι οποίοι διέπουν την παραγωγή και τη διάθεση στην 
αγορά των αλιευτικών προϊόντων οδηγιών του Συμβουλίου 
της 22ας Ιουλίου 1991. 

θ) Της με αριθμ. Θ2/5Θ6 απόφασης της Επιτροπής για 
το Πολυετές Πρόγραμμα Προσανατολισμού του αλιευτι¬ 
κού στάλου της Ελλάδας, για την περίοδο 1993 - 96 πως 
αυτή τροποποιήθηκε με την αριθμ. 93/474 όμοια. 

ι) Της με αριθμ. 94/15 απόφασης του Συμβουλίου που 
αφορά στους στόχους και τις ρυθμίσεις σχετικά με την 
προβλεπόμενη κατά το διάστημα από 1.1.1994 έως 
31.12.1996 αναδιάρθρωση του Τομέα της Κοινοτικής 
Αλιείας, ώστε να επιτευχθεί διαρκής ισορροπία μεταξύ 
των πόρων και της εκμετάλλευσής ίων. 

ια) Της οδηγίας του Συμβουλίου 93/103 σχετικά με τις 
ελάχιστες προδιαγραφές ασφαλείας και υγιεινής στα 
αλιευτικά σκάφη. 

ιβ) Της απόφασης 94/1351 της Επιτροπής σχετικά με 
τα μέτρα πληροφόρησης και δημοσιότητας που πρέπει να 
λαμβάνουν τα Κράτη - μέλη στο πλαίσιο των παρεμβάσεων 
των διαρθρωτικών ταμείων του ΧΜΠΑ. 

ιγ) Του Π.Δ. 412/94 (ΦΕΚ 232 Α/27.12.1994) υγειονο¬ 
μικοί όροι που διέπουν την παραγωγή και την διάθεση 
στην αγορά ζώντων διθύρων μαλακίων και αλιευτικών προ¬ 
ϊόντων σε συμμόρφωση με τις οδηγίες 91/492/ΕΟΚ, 91/ 
493/ΕΟΚ και Θ2/48/ΕΟΚ του Συμβουλίου. 

2. Την Ε (94) 1716/13.7.1994 απόφαση της Επιτροπής 
«για έγκριση του ΚΠΣ της Ελλάδας». 

3. Την Ε (94) 3334/5.12.1994 απόφαση της Επιτροπής 
«περί έγκρισης του Επιχειρησιακού Προγράμματος 
Αλιείας». 

4. Την αριθμ. 162/296995/31.1.1995 Απόφαση των 
Υπουργών Γεωργίας και Οικονομικών «Έγκριση εφαρμο¬ 
γής του Κ.Π.Σ. 1994 -1999 για την Αλιεία». 

5. Το Π.Δ. 915/81 «περί συστάσεως και αναδιοργάνω¬ 
σης Υπηρεσιών τινών του Υπουργείου Γεωργίας». 

6. Το Π.Δ. 402/88 «Οργανισμός Υπουργείου Γεωργίας» 
και το Π.Δ. 398/90 που το τροποποιεί και το συμπληρώνει, 
αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


ΚΕΦΑΛΑΙΟ ΠΡΩΤΟ 
Αρμόδιες Αρχές και Φορείς 

Αρθρο 1 
Αρμόδιες Αρχές 

1. Ως αρμόδιες αρχές κατό την έννοια των άρθρων 14 
παράγραφος 1,16 παράγραφος 1 και 21 παράγραφος 1 
του Καν. ΕΟΚ 20Θ2/93 και του άρθρου δ παράγραφος 2 
του Καν. (ΕΟΚ) 2080/93 ορίζοντα» οι Δ/νσεις: θαλάσσιας 
Αλιείας, Υδατοκαλλιεργειών και Εσωτερικών Υδάτων και 
Αλιευτικών Εφαρμογών και Εισροών Αλιευτικής Παραγω¬ 
γής της Γενικής Δ/νσης Αλιείας του Υπουργείου Γεωργίας 
για επενδυτικά σχέδια αλιείας, υδατοκαλλιεργειών και με¬ 
ταποίησης και εμπορίας των προϊόντων αλιείας αντί¬ 
στοιχα, με αρμοδιότητες: 

α) Την κατάρτιση των Επιχειρησιακών Προγραμμάτων 
που αφορούν στις παραπάνω δραστηριότητες και απο¬ 
σκοπούν στην διαρθρωτική βελτίωση των διαφόρων το¬ 
μέων με βάση το σχετικό τμήμα του κοινοτικού Πλαισίου 
Στήριξης και την προώθησή τους στην Επιτροπή της Ευ¬ 
ρωπαϊκής Ένωσης για έγκριση καθώς και την διαπραγμά¬ 
τευση με αυτήν του Κ.Π.Σ. σε συνεργασία με πς αρμόδιες 
Υπηρεσίες του ΥΠ.ΕΘ.Ο. 

β) Την εξέταση - αξιολόγηση των επενδυτικών σχεδίων, 
σε συνεργασία με τις Περιφερειακές Υπηρεσίες Αλιείας 
και την μέριμνα για έκδοση εγκριτικών αποφάσεων. 

γ) Την μέριμνα για την εξασφάλιση της Κοινοτικής συν¬ 
δρομής μέσω της διαδικασίας που προβλέπεταιστο άρθρο 
18 του Καν. (ΕΟΚ) 3699/93. 

δ) Την μέριμνα για την εξασφάλιση της Εθνικής συνδρο¬ 
μής μέσω του Προγράμματος Δημοσίων Επενδύσεων 
(ΠΔΕ) του Υπουργείου Γ εωργίας, σε συνεργασία με την Δ/ 
νση Προγραμματισμού και Γεωργικών διαρθρώσεων. 

ε) Τον τελικό έλεγχο των δικαιολογητικών για τις δαπά¬ 
νες των δικαιούχων και την μέριμνα για την έκδοση των 
σχετικών αποφάσεων καταβολής των κοινοτικών και εθνι¬ 
κών ενισχύσεων. 

στ) Την διενέργεια δειγματοληπτικών επιτόπιων ελέγ¬ 
χων, στη φάση της εκτέλεσης των έργων, προκειμένου να 
διαπιστώνεται η αντιστοιχία μεταξύ των στοιχείων που 
αναφέρονται στην αίτηση - μελέτη και της πραγματικής 
κατάστασης. 

ζ) Την διαβίβαση στην Επιτροπή Ευρωπαϊκών Κοινοτή¬ 
των κατάστασης πληρωμών ανά τρίμηνο και την υποβολή 
ετήσιων εκθέσεων για την εκτέλεση του Επιχειρησιακού 
Προγράμματος Αλιείας, με παράλληλη ενημέρωση του 
ΥΠΕΘΟ. 

η) Την μέριμνα για την τροποποίηση του Επιχειρησιακού 
Προγράμματος Αλιείας και των επενδυτικών σχεδίων σε 
συνεργασία με τις Περιφερειακές Υπηρεσίες Αλιείας. 

θ) Τη λήψη όλων των αναγκαίων μέτρων για την ανά¬ 
κτηση απωλεσθέντων κεφαλαίων, λόγω κατάχρησης ή πα¬ 
ράλειψης, σύμφωνα με το άρθρο 23 του Καν. ΕΟΚ 
2082/93 και με τα άρθρα 3, 5 και 6 του Καν. ΕΟΚ 
1681/94 σε συνεργασία με τις Νομαρχιακές Υπηρεσίες 
Αλιείας. 

ι. Την μέριμνα για την εφαρμογή του Πολυετούς Προ¬ 
γράμματος Προσανατολισμού Αλιείας 1993-96, 
ια. Την συνεχή παρακολούθηση της εκτέλεσης των 
επενδυτικών σχεδίων μέσω των επιτροπών που θα συστή- 
νονται για το σκοπό αυτό σε νομαρχιακό επίπεδο. Για την 


άσκηση των αρμοδιοτήτων τους οι Δ/νσεις της Γενικής Δ/ 
νσης Αλιείας συνεργάζονται κατά την κρίση τους με τις τε¬ 
χνικές Υπηρεσίες του Υπουργείου Γεωργίας. 

2. Ορίζεται ως αρμόδια αρχή σε νομαρχιακό επίπεδο για 
επενδυτικά σχέδια του αλιευτικού τομέα Υπηρεσία 
Αλιείας (Εποπτεία Αλιείας ή Δ/νση Γεωργίας όπου δεν 
υπάρχει Εποτεία Αλιείας) με τις εξής αρμοδιότητες: 

α) Την ενη μέρωση των φορέων για τις επενδυτικές δρα¬ 
στηριότητες του Επιχειρησιακού Προγράμματος Αλιείας 
1994 -1999 στους παραπάνω τομείς. 

β) Την παραλαβή και εξέταση των αιτήσεων - μελετών 
(καθώς και ενδεχόμενων αιτήσεων τροποποίησής των) 
που υποβάλουν οι φορείς, και την προώθησή τους στην, 
ανάλογα με το αντικείμενο, αρμόδια Δ/νση της Γενικής Δ/ 
νσης Αλιείας με σχετική εισήγηση. 

γ) Την μέριμνα για τη συγκρότηση Νομαρχιακής Επιτρο¬ 
πής Παρακολούθησης Επενδυτικών Σχεδίων Αλιείας (ΝΕ- 
ΠΕΣΑ). 

δ) Τον έλεγχο των δικαιολογητικών πληρωμής των οικο¬ 
νομικών ενισχύσεων σε συνεργασία με την ΝΕΠΕΣΑ και 
την προώθηση της αίτησης πληρωμής στην, ανάλογα με το 
αντικείμενο, αρμόδια Δ/νση της Γενικής Δ/νσης Αλιείας. 

ε) Την μέριμνα για την υπογραφή σχετικής σύμβασης 
μεταξύ Δημοσίου και φορέων για την παροχή των οικονο¬ 
μικών ενισχύσεων και την καταβολή της Εθνικής και Κοι¬ 
νοτικής συνδρομής. 

στ) Την συνεχή παρακολούθηση των σχεδίων στο στά¬ 
διο υλοποίησης και λειτουργίας τους. 

ζ) Τη λήψη όλων των αναγκαίων μέτρων για την ανά¬ 
κτηση απωλεσθέντων κεφαλαίων, λόγω κατάχρησης ή πα¬ 
ράλειψης, σύμφωνα με το άρθρο 23 του Καν. ΕΟΚ 
2082/93 και με τα άρθρα 3, 5 και 6 του Καν. ΕΟΚ 
1681/94 σε συνεργασία με τις Αρμόδιες Διευθύνσεις της 
Γ ενικής Διεύθυνσης Αλιείας του Υπουργείου Γ εωργίας. 

Άρθρο 2 

Φορείς (δικαιούχοι) Επενδυτικών Σχεδίων 

Φορείς (δικαιούχοι) επενδυτικών σχεδίων είναι τα φυ¬ 
σικά ή νομικά πρόσωπα ή ενώσεις αυτών που τελικά επι¬ 
βαρύνονται με το κόστος πραγματοποίησης του σχεδίου. 

ΚΕΦΑΛΑΙΟ ΔΕΤΕΥΡΟ 
Διαδικασία υπαγωγής επενδυτικών σχεδίων 
στον Καν. ΕΟΚ 3699/93 

ΜΕΡΟΣ ΠΡΩΤΟ 

Σύνταξη και υποβολή τεχνοοικονομικής προμελέτης 

Αρθρο 3 

Υποβολή αίτησης 

Οι φορείς (δικαιούχοι) που ενδιαφέρονται να εντάξουν 
επενδυτικά σχέδια με βάση τις διατάξεις του Καν. (ΕΟΚ) 
3699/93 υποβάλλουν αίτηση - προμελέτη σε τρία (3) αντί¬ 
γραφα, στην αρμόδια για θέματα Αλιείας Υπηρεσία του 
Νομού όπου προγραμματίζεται να πραγματοποιηθεί η 
επένδυση. 

Άρθρο 4 

Προμελέτη - Προϋπολογισμός 

1. Η αίτηση που υποβάλλει ο φορέας (δικαιούχος) για 
ένταξη επενδυτικού σχεδίου πρέπει να έχει την μορφή 
ολοκληρωμένης τεχνοοικονομικής προμελέτης και να πε- 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


19 ρ >5 


ριλαμβάνει οπωσδήποτε τα ακόλουθα στοιχεία: 

1.1. Αναλυτικό προϋπολογισμό. 

1.2. Προσφορές. 

1.3. Χρονοδιάγραμμα υλοποίησης του σχεδίου. 

1.4. Τεχνικά σχέδια όπου απαιτείται. 

2. Ο προϋπολογισμός θα καταρτίζεται με βάση τις τρέ¬ 
χουσες τιμές της αγοράς της περιόδου κατάρτισής του, θα 
βασίζεται σε προσφορές, θα είναι αναλυτικός και τα επί 
μέρους κονδύλια σαφώς προσδιορισμένα. 

θα γίνεται διαχωρισμός τιμών και ΦΠΑ (ο ΦΠΑ εφόσον 
ανακτάται δεν επιδοτείται). 

2.1. Για τα κονδύλια τεχνικά έξοδα και απρόβλεπτα δι¬ 
καιολογείται συνολικά ένα ποσοστό μέχρι 10% κατ' ανώ¬ 
τατο όριο επί του επιλέξιμου κόστους (χωρίς φόρους /τε¬ 
χνικά έξοδα και απρόβλεπτα). 

2.2. Η αναθεώρηση τιμών υπολογίζεται από τον φορέα 
για μια μεγίστη χρονική περίοδο ενός (1) έτους και με 
βάση το χρονοδιάγραμμα εκτέλεσης του έργου ως εξής: 

Υπολογίζεται ο αριθμός των μηνών που μεσολαβούν 
από τον μήνα κατάρτισης του προϋπολογισμού μέχρι τον 
μήνα πιθανής αποπεράτωσης του έργου. Ο αριθμός των 
μηνών διαιρείται δια 12 και το προκύπτον πηλίκο είναι ο 
συντελεστής ο οποίος πολλαπλασιάζεται με τον δείκτη τι¬ 
μών καταναλωτή του δωδεκαμήνου που προηγείται της 
ημερομηνίας κατάρτισης του προϋπολογισμού. Το προκύ¬ 
πτον ποσοστό αποτελεί την αναθεώρηση τιμών και υπολο¬ 
γίζεται επί του επιλέξιμου κόστους πλην τεχνικών εξόδων 
και απροβλέπτων. 

Το ποσοστό αυτό αποτελεί το ανώτατο όριο αναθεώρη¬ 
σης τιμών και δεν δεσμεύει το Υπουργείο το οποίο ανά¬ 
λογα με τις εκάστοτε διαθέσιμες πιστώσεις μπορεί να δι¬ 
καιολογεί τμήμα του ανωτέρω ποσοστού, 

2.3. Ο δείκτης τιμών που λαμβάνεται υπόψη για τους 
υπολογισμούς της ανωτέρω παραγράφου 2 είναι, ο επίση¬ 
μος που δίνεται κάθε χρόνο από την Ε.Σ.Υ.Ε. 

2.4. Κονδύλια με ασάφειες του τύπου διάφορα, λοιπός 
εξοπλισμός κ.λπ. είναι μη επιλέξιμα και δεν λαμβάνονται 
υπόψη. 

3. Το αναλυτικό περιεχόμενο της αίτησης καθώς και τα 
δικαιολογητικά που θα τη συνοδεύουν θα καθορισθούν με 
αποφάσεις του Υπουργού Γεωργίας. 

Αρθρο 5 

Χρόνος υποβολής προμελετών 

Οι φορείς (δικαιούχοι) μπορούν να υποβάλουν τις αιτή¬ 
σεις - προμελέτες καθ' όλη τη διάρκεια του έτους. 

Με ε ,υίρεοη τις περιπτώσεις αιτήσεων που δεν έχουν 
πληρότητα φακέλου, η σχετική εισήγηση θα πρέπει να 
αποστέλλεται στην αρμόδια Δ/νση της Γενικής Δ/νσης 
Αλιείας, το αργότερο εντός δύο (2) μηνών από την ημερο¬ 
μηνία υποβολής της αίτησης στη νομαρχιακή Υπηρεσία 
Αλιείας. 

Σε αντίθετη περίπτωση η νομαρχιακή Υπηρεσία Αλιείας 
αναφέρει τους λόγους για τους οποίους δεν κατέστη δυ¬ 
νατή η αξιολόγηση του φακέλου και η αποστολή ε σήγη- 
σης. 


ΜΕΡΟΣ ΔΕΥΤΕΡΟ 

Διαδικασία έγκρισης επενδυτικών σχεδίων 
'Αρθρο6 

Εξέταση επενδυτικών σχεδίων 

1. Η Νομαρχιακή Υπηρεσία Αλιείας της περιοχής στην 
οποία σχεδιάζεται να πραγματοποιηθεί η επένδυση: 

1.1. Αποστέλλει αμέσως μετά την παραλαβή, ένα αντί¬ 
γραφο της προμελέτης στο Πιστωτικό Ίδρυμα (Τράπεζα) 
που θα υποδείξει ο φορέας, σε περίπτωση δανειοδότησης 
(εξαιρούνται οι περιπτώσεις που αφορούν στις δραστηριό¬ 
τητες: οριστική παύση, μικτές εταιρείες και εξοπλισμό λι¬ 
μένων). 

1.2. Εξετάζει την πληρότητα της αίτησης και των δικαιο- 
λογητικών που περιλαμβάνονται σ' αυτήν και εφόσον δεν 
υπάρχει καμία έλλειψη τότε αξιολογεί την επένδυση από 
πλευράς σκοπιμότητας, επιλεξιμότητας, τεχνικής αρτιό¬ 
τητας, προϋπολογισμού και βιωσιμότητας και συντάσει 
δελτίο αξιολόγησης - εισήγησης, την οποία αποστέλει 
στην αρμόδια Δ/νση της Γενικής Δ/νσης Αλιειάς μαζί με 
ένα πλήρες αντίγραφο της αίτησης - προμελέτης. 

2. Το Πιστωτικό Ίδρυμα (Τράπεζα) εξετάζει την αίτηση - 
προμελέτη και αποστέλει το αργότερο εντός τριμήνου 
στις Κεντρικές υπηρεσίες του Υπ. Γεωργίας: 

α. Μελέτη βιωσιμότητας της επένδυσης, για επενδύ¬ 
σεις άνω των 100 εκ. δρχ. 

Τα στοιχεία της μελέτης βιωσιμότητας είναι εμπιστευ- 
τικό και μη ανακοινώσιμα. 

β. Επιστολή εκδήλωσης θετικού ενδιαφέροντος δανειο¬ 
δότησης της επένδυσης με το ύψος του δανείου, τη διάρ¬ 
κεια, το επιτόκιο κ.λπ. όρους (Σε περίπτωση δανειοδότη¬ 
σης). 

γ. Σε περίπτωση που ο φορέας δηλώνει ότι δεν σκο¬ 
πεύει να δανειοδοτηθεί, υπεύθυνη δήλωση Ν. 1599/86 
στην οποία θα δηλώνει ότι θα καλύψει όλη την ίδια συμμε¬ 
τοχή του με ίδια κεφάλαια (μη δανειακό). 

3. Η αρμόδια Δ/νση της Γ ενικής Δ/νσης Αλιείας εξετά¬ 
ζει την αίτηση - προμελέτη ως προς το περιεχόμενο την 
σκοπιμότητα, την επιλεξιμότητα, την τεχνική αρτιότητα, 
τον προϋπολογισμό, την βιωσιμότητα κ.λπ. και αφού λάβει 
υπόψη της: 

- Τα κριτήρια αξιολόγησης 

- Την ουμφωνία του προτεινόμενου σχεδίου με το Επιχει¬ 
ρησιακό Πρόγραμμα αλιείας 1994 - 1999. 

- Την εισήγηση της Νομαρχιακής Υπηρεσίας Αλιείας. 

- Την μελέτη βιωοιμότητας του Πιστωτικού Ιδρύματος. 
-Την επιστολή εκδήλωσης θετικού ενδιαφέροντος δα¬ 
νειοδότησης και τις λοιπές πληροφορίες του Πιστωτικού 
Ιδρύματος, 

Εισηγείται την έγκριση ή μη της επένδυσης στην «Επι¬ 
τροπή» έγκρισης επενδυτικών σχεδίων Καν. (ΕΟΚ) 
3699/93 του άρθρου 8. 

Άρθρο 7 

Κριτήρια αξιολόγησης 

Με αποφάσεις του Υπουργού Γεωργίας θεσπίζονται 
κριτήρια αξιολόγησης και επιλογής των επενδυτικών σχε¬ 
δίων. 

Αυτά μπορεί να είναι διαφορετικά ανΰ δράση και να με¬ 
ταβάλλονται κατά την διάρκεια υλοποίησης του προγράμ¬ 
ματος. 


1956 


ΕΦΗΜΕΡ1Σ ΤΗΣ ΚΥΒΕΡΝΗΣΕΟΣ ΓΤΕΥΧΟΣ ΔΕΥΤΕΡΟ) 


Άρθρο 8 

Επιτροπή έγκρισης επενδυτικών σχεδίων 
(Καν. (ΕΟΚ) 3699/93 

1. Με απόφαση του Υπουργού Γεωργίας, συγκροτείται 
Επιτροπή Έγκρισης Επενδυτικών Σχεδίων για ένταξή τους 
στις διατάξεις του Καν. (ΕΟΚ) 3699/93». 

Σκοπός της Επιτροπής είναι: 

α. Η κατ’ αρχήν έγκριση των επενδυτικών σχεδίων και η 
προώθησή τους για οριστική έγκριση από τον Υπουργό Γε- 
ωργίας. 

β. Η γνωμοδότηση επί ορισμένων τροποποιήσεων για τις 
οποίες απαιτείται έκδοση νέας απόφασης του Υπουργού 
Γεωργίας (για την αποδοχή τους ή μη). 

γ. Η γνωμοδότηση για την ακύρωση εγκεκριμένων επεν¬ 
δυτικών σχεδίων λόγω αδυναμίας εκτέλεσής των, την 
αντικατάστασή τους με άλλα και την προσθήκη σχεδίων 
για κάλυψη των τυχόν διαθέσιμων υπολοίπων κοινοτικής 
συμμετοχής. 

2. Η επιτροπή μπορεί να απορρίψει ή να αναβάλει την 
εξέταση ορισμένων σχεδίων για επόμενη συνεδρίαση, 
όταν διαπιστώνει ότι συντρέχουν λόγοι διερεύνησης ορι¬ 
σμένων στοιχείων που προσκόμισε ο φορέας, τα οποία 
χρήζουν περαιτέρω διευρεύνησης. 

3. Η γνώμη της επιτροπής της προηγούμενης παραγρά¬ 
φου δεν αποτελεί ανάληψη δέσμευσης για το Υπουργείο 
Γεωργίας μέχρι την οριστική έγκριση των επενδυτικών 
σχεδίων, η οποία πραγματοποιείται με την έκδοση της 
απόφασης του Υπουργού Γ εωργίας. 

4. Η σύνθεση και ο κανονισμός λειτουργίας της επιτρο¬ 
πής ορίζεται με απόφαση του Υπουργού Γεωργίας, 
ύστερα από πρόταση της Γενικής Δ/νσης Αλιείας. 

Τα οριζόμενα μέλη της επιτροπής δεν συμμετέχουν 
στην αξιολόγηση των επενδυτικών σχεδίων. 

5. Η επιτροπή συνεδριάζει κάθε τετράμηνο και συγκε¬ 
κριμένα εντός του δευτέρου δεκαπενθημέρου των μηνών 
Μαρτίου, Ιουλίου και Νοεμβρίου κάθε έτους και εξετάζει 
τα επενδυτικά σχέδια που είχαν πλήρη φάκελο δικαιολο- 
γητικών στο τέλος των μηνών Ιανουαρίου, ΜαΤου και Σε¬ 
πτεμβρίου αντίστοιχα. 

Επίσης δύναται να συνέλθει εκτάκτως, ανεξαρτήτως 
χρόνου, μόνο για επείγοντα θέματα τροποποιήσεων, με 
πρωτοβουλία του Προέδρου της Επιτροπής. 

6. Κατ' εξαίρεση για το έτος 1995, η επιτροπή μπορεί 
να συνέρχεται οποτεδήποτε κρίνεται αναγκαίο από τον 
Υπουργό Γεωργίας, δια του Προέδρου της Επιτροπής, 
προκειμένου να προβαίνει σε εγκρίσεις σχεδίων. 

Άρθρο 9 

Οριστική έγκριση επενδυτικών σχεδίων 
και ανάληψη δέσμευσης 

1. Η αρμόδια Δ/νση του Υπ. Γεωργίας συντάσσει και 
υποβάλει για έγκριση τον Υπ. Γεωργίας πίνακες των κατ’ 
αρχήν εγκριθέντων από την Επιτροπή Έγκρισης επενδυτι¬ 
κών σχεδίων, Καν. (ΕΟΚ) 3699/93. 

Οι πίνακες αυτοί κοινοποιούνται: 

α) Στην Επιτροπή της Ευρωπαϊκής Κοινότητας υπό 
μορφή λειτουργικού προγράμματος, στα πλαίσια της εται¬ 
ρικής σχέσης εντός τριάντα ημερών το αργότερο από την 
ημερομηνία της κατ' αρχήν έγκρισής του. 

β) Στο ΥΠΕΘΟ. 

γ) Στις αρμόδιες Νομαρχιακές Υπηρεσίες Αλιείας όπου 


θα υλοποιηθούν τα σχέδια καθώς και 
δ) Στους φορείς (δικαιούχους). 

2. Οι φορείς (δικαιούχοι) υπσχρεούνται το αργότερο 
μέσα σε δύο μήνες από την ημερομηνία του προηγουμέ¬ 
νου εγγράφου (παρ. 1) να υποβάλλουν στην αρμόδια Νο¬ 
μαρχιακή Υπηρεσία Αλιείας εγγυητική επιστολή για ποσό 
ίσο προς το 10% του εγκριθέντος επιλεξίμου κόστους του 
σχεδίου, εφόσον αυτό υπερβαίνει τα 50.000.000 δρχ. Μη 
συμμόρφωση προς τον παραπάνω όρο σημαίνει ακύρωση 
της κατ’ αρχήν έγκρισης και ταυτόχρονα ο φορέας (δι¬ 
καιούχος) χάνει το δικαίωμα να επανέλθει με νέα αίτηση 
για το ίδιο ή άλλο αντικείμενο στα πλαίσια του κανονισμού 
3699 (ΕΟΚ)/93, για χρονικό διάστημα 2 ετών. 

3. Η αρμόδια Δ/νση της Γενικής Δ/νσης Αλιείας προω¬ 
θεί σχέδια Υπουργικής απόφασης και υπό τον όρο της ικα¬ 
νοποίησης της προϋπόθεσης της παραγράφου 2, για την 
οριστική έγκριση κάθε επενδυτικού σχεδίου χωριστά. 

Με την έκδοση Υπουργικής Απόφασης αναλαμβάνεται 
η δέσμευση για την καταβολή των ενισχύσεων. 

4. Στην απόφαση του Υπουργού Γεωργίας προσδιορίζο¬ 
νται επακριβώς: 

- Ο φορέας του έργου και ο Α.Φ.Μ. 

- Ο τίτλος της επένδυσης. 

- Η τοποθεοία της επένδυσης. 

- Τεχνικά στοιχεία του σκάφους πριν και μετά την υλοποί¬ 
ηση του σχεδίου. 

- Ο επιλέξιμος προϋπολογισμός. 

- Οι χορηγούμενες ενισχύσεις Εθνικές και Κοινοτικές. 

- Η ίδια συμμετοχή του φορέα και η προέλευσή της. 

- Ο αριθμός δόσεων για την καταβολή των οικονομικών 
ενισχύσεων. 

- Οι όροι χορήγησης της συνδρομής. 

- Το χρονοδιάγραμμα υλοποίησης του σχεδίου. 

5. Η μη τήρηση των όρων χορήγησης της συνδρομής 
μπορεί να επισύρει την ανάκληση της απόφασης χορήγη¬ 
σής της. 

6. Οι ενισχύσεις που χορηγούνται με τον τρόπο που 
προσδιορίστηκε ανωτέρω δεν επιδέχονται αναθεώρηση. 

7. Οποιαδήποτε αλλαγή επέλθει στο επενδυτικό σχέδιο 
μετά την οριστική του έγκριση με απόφαση του Υπουργού 
Γεωργίας, τόσο στα στοιχεία του φορέα ή της επένδυσης 
όσο και στο χρηματοδοτικό σχήμα, αποτελεί αντικείμενο 
τροποποίησης της παραπάνω απόφασης η οποία θα πρέ¬ 
πει να γίνει σύμφωνα με όσα προβλέπονται στο άρθρο 16 
της παρούσας. 

8. Οι Υπουργικές αποφάσεις των εγκριθέντων επενδυ¬ 
τικών σχεδίων κοινοποιούνται άμεσα στις Νομαρχιακές 
Υπηρεσίες Αλβίας στην αρμοδιότητα των οποίων ανήκουν 
οι επενδύσεις και στους ενδιαφερόμενους φορείς (δι¬ 
καιούχους). 

9. Η αρμόδια Δ/νση της Γ ενικής Δ/νσης Αλβίας μεριμνά 
σε συνεργασία με την Δ/νση Προγραμματισμού και Γ.Δ. 
για την εξασφάλιση της εθνικής οικονομικής ενίσχυσης με 
την ένταξη των έργων στο ΠΔΕ του Υπ. Γ εωργίας. 

10. Οι αιτήσεις που δεν έτυχαν συνδρομής λόγω της 
ανεπάρκειας των διαθέσιμων πιστώσεων κατά το οικονο¬ 
μικό έτος που εξετάσθηκαν θα εξετάζονται στο επόμενο 
οικονομικό έτος. 

ΧΡΗΜΑΤΟΔΟΤΗΣΗ ΕΠΕΝΔΥΤΙΚΟΝ ΣΧΕΔΙΩΝ 
Αρθρο 10 

Όρια ενίσχυσης επενδυτικών σχεδίων 

1. Η Κοινοτική ενίσχυση (ΧΜΠΑ) δεν είναι δυνατόν να 
υπερβαίνει το 50% των επιλέξιμων δαπανών της επένδυ¬ 
σης. 

2. Η Εθνική ενίσχυση (Π.Δ,Ε.) του Υπ. Γεωργίας δεν 
μπορεί να είναι μικρότερη του 5% των επιλέξιμων δαπα¬ 
νών της επένδυσης. 

3. Μόνο για τα επενδυτικά σχέδια για τα οποία η Δημό¬ 
σια δαπάνη ανέρχεται στο 100% του επιλέξιμου κόστους, 
η κοινοτική ενίσχυση (ΧΜΠΑ) δεν είναι δυνατόν να υπερ¬ 
βαίνει το 75% του επιλέξιμου κόστους και η εθνική ενί¬ 
σχυση (ΠΔΕ) δεν είναι δυνατόν να είναι μικρότερη του 
25% του επιλέξιμου κόστους. 

4. Η συμμετοχή του φορέα (δικαιούχου) δεν μπορεί να 
είναι μικρότερη του 25% των επιλέξιμων δαπανών της 
επένδυσης. 

5. Οι ενισχύσεις χορηγούνται υπό μορφή επιδότησης 
κεφαλαίου. 

6. Η υποχρεωτική συμμετοχή του φορέα (δικαιούχου) με 
Ιδια κεφάλαια (μη δανειακό) και λοιπές λεπτομέρειες θα 
καθορίζονται με απόφαση των Υπουργών Οικονομικών και 
Γεωργίας ενώ τα ακριβή ποσοστά ενίσχυσης από κάθε 
πηγή (Εθνική και Κοινοτική) θα καθορίζονται με την από¬ 
φαση Υπουργού Γεωργίας του άρθρου 9. 

7. Τα μέγιστα ποσά οικονομικής ενίσχυ σης για τα σχέδια 
μεικτών εταιρειών, οριστικής παύσης, εκσυγχρονισμού και 
αντικατάστασης σκαφών καθορίζονται με απόφαση Υπ. 
Γεωργίας. 

Αρθρο 11 

Συμμετοχή του φορέα (δικαιούχου) 

1. Η συμμετοχή του φορέα (ίδια συμμετοχή) αναλύεται 
σε ίδια κεφάλαια και σε δανειακά κεφάλαια. 

2. Τα ελάχιστα ποσοστά υποχρεωτικής συμμετοχής του 
φορέα με Ιδια κεφάλαια καθορίζονται με απόφαση των 
Υπουργών Οικονομικών και Γ εωργίας. 

3. Η συμμετοχή που αναφέρθηκε στην προηγούμενη 
παράγραφο θα αναλώνεται κατά προτεραιότητα για την 
αντιμετώπιση των πρώτων δαπανών του έργου. 

4. Η ανάλωση της υποχρεωτικής συμμετοχής με ίδια κε¬ 
φάλαια, στο πρώτο στάδιο πραγματοποίησης της επένδυ¬ 
σης αποτελεί απαραίτητη προϋπόθεση για την εκτα- 
μίευση των οικονομικών ενισχύσεων. 

5. Φορείς που καλύπτουν τη συμμετοχή τους αποκλει¬ 
στικά με ίδια κεφάλαια (μη δανειακά) θα το αναφέρουν με 
υπεύθυνη δήλωσή τους (Ν. 1599/86) και το σημείο αυτό 
δεν θα επιδέχεται τροποποίησης, εκτός των περιπτώσεων 
που αναφέρονται σε λόγους ανωτέρας βίας, οπότε χρειά¬ 
ζεται βεβαίωση της αρμόδιας Νομ. Υπηρεσίας Αλιείας. 

6. Η αξία του οικοπέδου ή προϋπάρχοντας παγίου κε¬ 
φαλαίου δεν θεωρείται ως συμβολή του φορέα με ίδια κε¬ 
φάλαια και δεν επιδοτείται. 


ΚΕΦΑΛΑΙΟ ΤΡΙΤΟ 

ΥΛΟΠΟΙΗΣΗ ΕΠΕΝΔΥΤΙΚΩΝ ΣΧΕΔΙΩΝ 
Άρθρο 12 
Έναρξη εργασιών 

1. Η έναρξη εργασιών μπορεί να γίνει αμέσως μετά την 
ημερομηνία της αποστολής των πινάκων του Λειτουργικού 
Προγράμματος στην Επιτροπή Ευρωπαϊκής Κοινότητας 
και σύμφωνα με το εγκριθέν χρονοδιάγραμμα. 

2. Εργασίες οι οποίες ξεκίνησαν πριν από την ημερομη¬ 
νία της προηγούμενης παραγράφου δεν θεωρούνται επι¬ 
λέξιμες πλην των περιπτώσεων που οι εκτελεσθείσες ερ¬ 
γασίες αφορούν σε προπαρασκευαστικές ενέργειες. 

3. Η έναρξη των εργασιών θα πρέπει να γίνει το αργό¬ 
τερο εντός 8 μηνών από την ημερομηνία έγκρισης του 
σχεδίου από τον Υπουργό Γ εωργίας. Ως έναρξη εργασιών 
με το πνεύμα του παρόντος άρθρου θεωρείται η έναρξη 
ανάλωσης της υποχρεωτικής ίδιας συμμετοχής (μη δα¬ 
νειακά κεφάλαια) η οποία θα αποδεικνύεται με επίσημα 
παραστατικά έγγραφα και η οποία θα βεβαιώνεται από την 
Νομαρχιακή Επιτροπή Παρακολούθησης Επενδυτικών 
σχεδίων Αλιείας (ΝΕΠΕΣΑ). 

Εξαιρούνται οι περιπτώσεις σχεδίων εκσυγχρονισμού, 
αντικατάστασης σκαφών και εξοπλισμού λιμένων, επιλέξι¬ 
μου κόστους μικρότερου των 50.000.000 δρχ. 

4. Το αργότερο εντός δωδεκαμήνου (πλην των περι¬ 
πτώσεων ναυπήγησης σκαφών) από την ημερομηνία της 
οριστικής έγκρισης του σχεδίου από τον Υπ. Γ εωργίας ο 
φορέας θα πρέπει να έχει υποβάλει την οικεία Νομαρ¬ 
χιακή Υπηρεσία Αλιείας αίτηση πληρωμής που να αντιπρο¬ 
σωπεύει δαπάνες (χωρίς ΦΠΑ) για εγκεκριμένες εργασίες 
τουλάχιστον ίσες με το 30% του εγκεκριμένου επιλέξιμου 
κόστους. Οι πιο πάνω δαπάνες μετά την αφαίρεση, των 
υπερβάσεων κόστους των επιμέρους κατηγοριών εργα¬ 
σιών, των τεχνικών εξόδων και απροβλέπτων δεν μπορεί 
να είναι μικρότερες του 20% του εγκεκριμένου επιλέξιμου 
κόστους. 

5. Μη τήρηση του παραπάνω όρου σημαίνει κατάπτωση 
της εγγυήτικής επιστολής με ταυτόχρονη ενημέρωση της 
αρμόδιας Διεύθυνσης της Γ ενικής Διεύθυνσης Αλιείας του 
Υπουργείου Γεωργίας. Σε περιπτώσεις ανωτέρας βίας ή 
πλήρως δικαιολογημένες και τεκμηριωμένες που θα εξε¬ 
τάζονται από την επιτροπή έγκρισης του άρθρου 8, θα χο¬ 
ρηγείται παράταση για διάστημα το πολύ έξι (6) μηνών με 
παράλληλη επέκταση της ισχύος της εγγυητικής επιστο¬ 
λής. 

6. Η επιστροφή της εγγυητικής επιστολής, γίνεται μετά 
την έκδοση της απόφασης του Υπουργού Γεωργίας, του 
άρθρ. 22 παρ. 2 της παρούσας, για την καταβολή των ενι¬ 
σχύσεων. 

Άρθρο 13 

Χρονοδιάγραμμα εκτέλεσης 

1 Ο φορέας (δικαιούχος) οφείλει να τηρε I πιστά το χρο¬ 
νοδιάγραμμα υλοποίησης του σχεδίου όπως αυτό ορίζεται 
στην Υπ. απόφαση οριστικής έγκρισης του σχεδίου. 

2. Σε περίπτωση που αυτό παρεκκλίνει τότε οι λόγοι της 
καθυστέρησης πρέπει να είναι πλήρως αιτιολογημένοι και 
θα εξετάζονται από το Υπ. Γεωργίας το οποίο θα αποφαί- 
νεται για την τύχη του σχεδίου. 


1958 

Αρθρο 14 

Υποχρεώσεις των φορέων (δικαιούχων) 

1. Ο φορέας (δικαιούχος) υποχρεούται να εκτελέοει το 
σχέδιο σύμφωνα με όσα πραβλέπονται στην αίτηση - προ¬ 
μελέτη όπως υποβλήθηκε και εγκρίθηκε από το Υπουρ¬ 
γείο Γεωργίας και μέσα στο χρονοδιάγραμμα που καθορί¬ 
ζεται με την απόφαση του Υπουργού Γεωργίας. 

2. 0 φορέας (δικαιούχος) υποχρεούται σε περίπτωση 
μη δανειοδότησης, να καλύψει την ιδία συμμετοχή του, 
αποκλειστικά με ίδια κεφάλαια. 

3. Πέραν των παραπάνω βασικών υποχρεώσεων ο φο¬ 
ρέας υποχρεούται παράλληλα; 

3.1. Να ενημερώνει απαραιτήτως και έγκαιρα την Νο¬ 
μαρχιακή Υπηρεσία Αλιείας και την αρμόδια Δ/νση της Γε¬ 
νικής Δ/νσης Αλιείας για την ακριβή ημερομηνία έναρξης 
των εργασιών. 

3.2. Να υποβάλλει, πριν από την έναρξη των εργασιών 
στην Νομαρχιακή Υπηρεσία την οριστική μελέτη του έρ¬ 
γου (οικονομική μελέτη και εγκεκριμένα από την αρμόδια 
πολεοδομία σχέδια) ή όπου δεν απαιτείται, το αναλυτικό 
πρόγραμμα ενεργειών προκειμένσυ να διευκολύνει τις ερ¬ 
γασίες της Νομαρχιακής Επιτροπής Παρακολούθησης 
των επενδυτικών σχεδίων Αλιείας (ΝΕΠΕΣΑ). 

3.3. Να παρέχει κάθε σχετική πληροφορία προκειμένου 
να διευκολύνει τις Υπηρεσίες που παρακολουθούν την 
εκτέλεση του έργου. 

3.4. Να διευκολύνει κάθε έλεγχο προσκομίζοντας 
οποιαδήποτε παραστατικά του ζητηθούν και να παρέχει 
δυνατότητα πρόσβασης στα τηρούμενα λογιστικά του βι¬ 
βλία, στις Υπηρεσίες Ελέγχου Εθνικές και Κοινοτικές. 

3.5. Να αναρτά κατά τη διάρκεια υλοποίησης της επέν¬ 
δυσης πινακίδα στο χώρο πραγματοποίησης όπου θα φαί¬ 
νεται η συμβολή της Ευρωπαϊκής Κοινότητας και του Ελ¬ 
ληνικού Κράτους σ' αυτήν. 

3.6. Να τηρεί «βιβλίο επενδύσεων» σύμφωνα με το άρ¬ 
θρο 10 παρ. 3 και 4 του Π. Δ/τος 186/92 (ΦΕΚ 84 Α/ 

1992) όπου προβλέπεται. 

3. Γις τις συνεταιριστικές οργανώσεις και συνεταιριστι¬ 
κές εταιρείες ισχύουν οι διαδικασίες προμηθειών και 
εκτέλεσης εργασιών που προβλέπονται στο Π.Δ. 283/89. 
Για τα Ν.Π.Δ,Δ. και Ο.Τ.Α. είναι υποχρεωτική η τήρηση 
όλων των κοινοτικών κανόνων ανάθεσης έργων ιδίως η δη¬ 
μοσίευση της προκήρυξης των διαγωνισμών στην επίσημη 
εφημερίδα των Ευρωπαϊκών Κοινοτήτων (οδηγίες 71 /305 
ΕΟΚ/26.7.1991 και 89/40 ΕΟΚ/18.7.1989. 

Άρθρο 15 

Υπέρβαση εγκεκριμένου προϋπολογισμού 

Οποιαδήποτε υπέρβαση του επιλέξιμου προϋπολογι¬ 
σμού όπως αυτός προσδιορίζεται στην απόφαση οριστι¬ 
κής έγκρισης, του Υπουργού Γεωργίας, αιτιολογημένη ή 
μη επιβαρύνει αποκλειστικά και μόνο τον φορέα. 

Άρθρο 16 

Τροποποίηση επενδυτικών σχεδίων 

1 Για οποιαδήποτε παρέκλιση (τροποποίηση) από το 
εγκεκριμένο σχέδιο θα υποβάλλεται αίτηση τροποποίη¬ 
σης στη Νομαρχιακή Υπηρεσία Αλιείας σύμφωνα με την 
ακόλουθη διαδικασία. 

1.1.0 φορέας (δικαιούχος) υποβάλει στην αρμόδια Νο- 


μαρχιακή Υπηρεσία Αλιείας, σε τρία αντίγραφα, αίτηση 
τροποποίησης του αρχικού σχεδίου. 

Η αίτηση θα συνοδεύεται από Τεχνική έκθεση πλήρως 
αιτιολογημένη ή προμελέτη (ανάλογα με την έκταση και τη 
φύση της αιτούμενης τροποποίησης) σε τρία αντίγραφα 
και θα υποβάλλεται απαραιτήτως πριν από την έναρξη της 
πραγματοποίησης των εργασιών στις οποίες αναφέρεται. 

1.2. Η Νομαρχιακή Υπηρεσία Αλιείας μετά την παρα¬ 
λαβή της αίτησης τροποποίησης (μαζί με την τεχνική έκ¬ 
θεση ή προμελέτη) υποχρεούται να την διαβιβάσει εντός 
δέκα 10 εργάσιμων ημερών το αργότερο στην αρμόδια Δ/ 
νση της Γ ενικής Δ/νσης Αλιείας μαζί με έγγραφό της στο 
οποίο θα αναφέρεται και θα αιτιολογείται η άποψή της για 
την τροποποίηση του σχεδίου. 

1.3. Η αρμόδια Δ/νση της Γ ενικής Δ/νσης Αλιείας αξιο¬ 
λογεί την τεχνική έκθεση - προμελέτη εντός είκοσι (20) 
ημερών και εισηγείται στην επιτροπή έγκρισης του άρ¬ 
θρου 8 την αποδοχή ή μη της αίτησης τροποποίησης του 
σχεδίου ή αποφασίζει γι’ αυτήν ανάλογα με την περίπτωση 
όπως θα καθορίζεται με αποφάσεις του Υπουργού Γεωρ¬ 
γίας που θα εκδοθούν για το σκοπό αυτό. 

2.0 φορέας μπορεί, με ευθύνη του να προβαίνει σε ερ¬ 
γασίες που περιλαμβάνονται στην προτεινόμενη τροπο¬ 
ποίηση προ της λήψης απάντησης από το Υπουργείο Γε¬ 
ωργίας, όχι όμως πριν την ημερομηνία πρωτοκόλλησης 
της αίτησης τροποποίησης στην Νομαρχιακή Υπηρεσία 
Αλιείας. 

3. Τροποποιήσεις που αντιβαίνουν στο Πολυετές Πρό- 
γραμμα Προσανατολισμού της Αλιείας συνεπάγονται ακύ¬ 
ρωση του σχεδίου. 

4. Οι λεπτομέρειες εφαρμογής του παρόντος άρθρου 
και τα δικαιολογητικά που θα απαιτούνται σε κάθε περί¬ 
πτωση θα καθορισθούν με αποφάσεις του Υπουργού Γε¬ 
ωργίας. 

Άρθρο 17 

Παραίτηση του φορέα 

1. Εφόσον ο φορέας αδυνατεί να υλοποιήσει το εγκε¬ 
κριμένο επενδυτικό σχέδιο, οφείλει να προβεί σε παραί¬ 
τηση υποβάλοντας στο Υπουργείο Γεωργίας υπεύθυνη 
δήλωση του Ν. 1599/1986. 

2. Η παραίτηση μπορεί να αφορά στο σύνολο ή μέρος 
του επενδυτικού σχεδίου. Στη δεύτερη περίπτωση θα 
πρέπει να υποβληθεί αίτηση τροποποίησης σύμφωνα με 
την διαδικασία του άρθρου 16. Εφόσον τελικά κριθεί ότι το 
μέρος της επένδυσης που πραγματοποιήθηκε δεν μπορεί 
να λειτουργήσει αυτόνομα, είναι δυνατή η ακύρωση όλου 
του έργου και η ανάκτηση των ενισχύσεων που είχαν ενδε¬ 
χομένως καταβληθεί στον φορέα. 

ΚΕΦΑΛΑΙΟ ΤΕΤΑΡΤΟ 

ΠΑΡΑΚΟΛΟΥΘΗΣΗ - ΠΛΗΡΟΦΟΡΗΣΗ 

Άρθρο 18 

Νομαρχιακή Επιτροπή παρακολούθησης 

επενδυτικών σχεδίων Αλιείας (ΝΕΠΕΣΑ) 

1. Με απόφαση του οικείου Νομάρχη μετά από πρόταση 
της αρμόδιας Υπηρεσίας Αλιείας του Νομού συγκροτείται 
σε κάθε Νομαρχία, Νομαρχιακή Επιτροπή Παρακολούθη¬ 
σης Επενδυτικών Σχεδίων Αλιείας (Ν.Ε.Π.Ε.Σ. Α.) έργο της 



ΕΦΗΜΕΡ1Σ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


1959 


οποίας είναι: 

α. Η παρακολούθηση και ο έλεγχος της πορείας υλοποί¬ 
ησης των εγκεκριμένων, στα πλαίσια του Καν. (ΕΟΚ) 
3699/93 επενδυτικών σχεδίων. 

6. Η πραγματοποίηση επιτοπίων ελέγχων για την πιστο¬ 
ποίηση των εργασιών που πραγματοποιήθηκαν και των 
στοιχείων που εμφανίζει ο φορέας. 

γ. Ο έλεγχος, σε συνεργασία με τη Νομαρχιακή Επι¬ 
τροπή Αλιείας των δικαιολογητικών πληρωμής των ενισχύ¬ 
σεων. 

δ. Η υπογραφή των σχετικών υποδειγμάτων, η χορή¬ 
γηση βεβαίωσης προόδου εργασιών και η βεβαίωση για 
την εξόφληση των τιμολογίων. 

2. Η Ν. Ε.Π.Ε.Σ. Α. συγκροτείται για κάθε ένα ή για το σύ¬ 
νολο των εγκεκριμένων σε επίπεδο Νομού επενδυτικών 
σχεδίων, που περιλήφθηκαν σε Λειτουργικά Προγράμ¬ 
ματα στα πλαίσια του Καν. 3699/1993. 

3. Στη σύνθεση της Ν.Ε.Π.Ε.Σ.Α. μετέχουν υπάλληλοι 
των Νομαρχιακών Υπηρεσιών με τις παρακάτω ειδικότη¬ 
τες: 

α) Ιχθυολόγος της Νομαρχιακής Υπηρεσίας Αλιείας ή 
Γεωπόνος της Δ/νσης Γεωργίας (εφόσον δεν υπάρχει 
ιχθυολόγος). 

β) Οικονομικός υπάλληλος. 

γ) Πολιτικός Μηχανικός ή και Μηχανολόγος ή και Ηλε¬ 
κτρολόγος Μηχανικός ή και Κτηνίατρος (ανάλογα με το εί¬ 
δος του σχεδίου). 

δ) Εκπρόσωπος της Λιμενικής Αρχής κατά προτίμηση 
Ναυπηγός για τα επενδυτικά σχέδια θαλάσσιας αλιείας. 

Όπου κρίνεται απαραίτητο η επιτροπή μπορεί να περι¬ 
λαμβάνει και υπαλλήλους οποιοσδήποτε άλλης ειδικότη¬ 
τας. 

Σε περιπτώσεις που δεν είναι δυνατή η συγκρότηση της 
επιτροπής αποκλειστικά από υπαλλήλους των Νομαρχια¬ 
κών Υπηρεσιών του Υπουργείου Γεωργίας είναι δυνατόν 
να συμμετέχουν υπάλληλοι από άλλες Νομαρχιακές ή Πε¬ 
ριφερειακές Υπηρεσίες, άλλων Υπουργείων. 

Η Επιτροπή περιλαμβάνει απαραίτητα και ισάριθμα ανα¬ 
πληρωματικά μέλη. Διευκρινίζεται ότι με τον όρο οικονομι¬ 
κός υπάλληλος δεν εννοείται αποκλειστικά ο υπάλληλος 
του κλάδου ΠΕΙ 0 αλλά και υπάλληλοι των κλάδων ΔΕ4 και 
ΤΕ6. 

4. Η Ν.Ε.Π.Ε.Σ.Α. θα συστήνεται αμέσως μετά την κοι¬ 
νοποίηση του πίνακα με τα κατ’ αρχήν εγκριθέντα από τον 
Υπουργό Γεωργίας σχέδια που θα υλοποιηθούν στον 
Νομό, στην Επιτροπή της Ευρωπαϊκής Κοινάτητος. 

Άρθρο 19 

Πρόοδος εργασιών 

Ο φορέας υποχρεούται να ενημερώνει κάθε τρεις (3) 
μήνες ανελλιπώς τη Νομαρχιακή Υπηρεσία Αλιείας για την 
πρόοδο των εργασιών του έργου και να συμπληρώνει σε 
συνεργασία με αυτήν δελτία προόδου εργασιών. 

Η αποστολή των δελτίων αυτών στην αρμόδια Δ/νση της 
Γενικής Δ/νσης Αλιείας είναι υποχρεωτική και πρέπει να 
γίνεται από την Νομαρχιακή Υπηρεσία Αλιείας ανελλιπώς 
ακόμα και για έργα που δεν παρουσιάζουν καμιά εξέλιξη. 


ΚΕΦΑΛΑΙΟ ΠΕΜΠΤΟ 

ΔΙΑΔΙΚΑΣΙΑ ΚΑΤΑΒΟΛΗΣ 
ΤΩΝ ΟΙΚΟΝΟΜΙΚΩΝ ΕΝΙΣΧΥΣΕΩΝ 

Άρθρο 20 

Αιτούμενα δικαιολογητικό και διαδικασία υποβολής 

1, Για την καταβολή των Κοινοτικών και Εθνικών οικονο¬ 
μικών ενισχύσεων από το Υπουργείο Γεωργίας ο φορέας 
υποβάλλει στην αρμόδια Νομαρχιακή Υπηρεσία Αλιείας 
συγκεκριμένα δικαιολογητικό που να αποδεικνύουν ότι 
πληρούνται οι χρηματοδοτικές προϋποθέσεις, οι οπόίες 
περιλαμβάνονται στην εγκριτική απόφαση του Υπουργού 
Γεωργίας και όπ το έργο εκτελέσθηκε σύμφωνα με την 
περιγραφή που δόθηκε στην εγκεκριμένη μελέτη (αρχική 
ή τροποποιημένη). 

2, Η υποβολή των δικαιολογητικών εγγράφων θα γίνεται 
ταυτόχρονα για την είσπραξη των κοινοτικών και εθνικών 
ενισχύσεων που θα καταβάλλονται σε τόσες δόσεις, όσες 
προβλέπονται στην εγκριτική απόφαση του Υπ. Γεωργίας, 
απολογιστικά και ανάλογα με την πρόοδο εκτέλεσης. 

3, Η πρώτη αίτηση πληρωμής θα υποβάλλεται μετά την 
πραγματοποίηση δαπανών για εγκεκριμένες εργασίες 
τουλάχιστον ίσες με το 30% του επιλέξιμου κόστους και η 
τελευταία μετά την πιστοποίηση του 100% των προβλε- 
πομένων εργασιών. Των ανωτέρω εξαιρούνται οι περιπτώ¬ 
σεις: 

- εκσυγχρονισμού σκαφών και οριστικής παύσης αλιευτι¬ 
κών δραστηριοτήτων με την πραγματοποίηση του 100% 

- μεικτών εταιρειών. (Η πρώτη αίτηση αφορά το 50% του 
επιλέξιμου κόστους μετά την πιστοποίηση του 100% των 
εργασιών). 

Διευκρινίζεται όπ οι πιο πάνω δαπάνες μετά την αφαί¬ 
ρεση, των υπερβάσεων του κόστους των επιμέρους κατη¬ 
γοριών εργασιών, των τεχνικών εξόδων και απροβλέπτων 
δεν μπορεί να είναι μικρότερες του 20% του εγκεκριμέ¬ 
νου επιλέξιμου κόστους. 

Η τελευταία αίτηση πληρωμής δεν μπορεί να αντιπρο¬ 
σωπεύει ποσοστό ενίσχυσης μικρότερο του 20% του συ¬ 
νόλου των ενισχύσεων. 

Ο αριθμός των δόσεων δύναται να κυμαίνεται από μία 
έως πέντε ανάλογα με την προβλεπόμενη δράση και το 
κόστος του έργου και προσδιορίζεται με την απόφαση ορι¬ 
στικής έγκρισης του Υπουργού Γεωργίας, 

4. Ο φάκελος των δικαιολογητικών πληρωμής θα υπο¬ 
βάλλεται με αίτηση του δικαιούχου στην αρμόδια Νομαρ¬ 
χιακή Υπηρεσία Αλιείας, σε τέσσερα αντίγραφα. Μετά τον 
έλεγχο από την Ν.Ε.Π.Ε.Σ.Α. δύο (2) αντίγραφα αποστέλ- 
λονται στην αρμόδια Δ/νση της Γ ενικής Δ/νσης Αλιείας για 
τον τελικό έλεγχο και την έκδοση απόφασης καταβολής 
των ενισχύσεων. 

Τα τιμολόγια και τα λοιπά νόμιμα παραστατικά έγγραφα 
παραμένουν στην αρμόδια Υπηρεσίας Αλιείας του Νομού 
και φυλάσσονται για μια εικοσαετία τουλάχιστον από την 
ημερομηνία αποπληρωμής του έργου. 

5. Τα απαιτούμενα δικαιολογητικό που συμπεριλαμβά- 
νονται διακρίνονται σε δύο κατηγορίες. 

α) Δικαιολογητικό κοινά για όλα τα είδη των επενδύ¬ 
σεων, ήτοι 

α.1. Εξοφλημένα τιμολόγια και λοιπά νόμιμα παραστα¬ 
τικά έγγραφα, πρωτότυπα που εκδόθηκαν σύμφωνα με τις 

διατάξεις του ΚΒΣ στο όνομα του δικαιούχου της επένδυ¬ 
σης. Οι αγορές αφορούν καινούργια και όχι μεταχειρι¬ 
σμένα υλικά. Σε περίπτωση που ο πωλητής ή κατασκευα¬ 
στής και ο αγοραστής δεν εμπίπτουν στις διατάξεις του 
ΚΒΣ εξοφλητική απόδειξη νόμιμα χαρτοσημασμένη και 
θεωρημένη από Δημόσια Οικονομική Υπηρεσία της περιο- 

Αν η προμήθεια γίνει από την ΑΤΕ ή Συνεταιριστική Ορ¬ 
γάνωση, γραμμάτιο είσπραξης. Τιμολόγιο εξωτερικού (με¬ 
ταφρασμένο στην Ελληνική), πρσκειμένου για προμήθεια 
που έγινε απ’ ευθείας από το εξωτερικό στο όνομα του δι¬ 
καιούχου με αντίγραφο της σχετικής άδειας παράδοσης 
εκτελωνισθέντων ειδών (για χώρες εκτός Ε.Ο.Κ.). 

Παραστατικά πληρωμής της Τράπεζας (εντολή είσπρα¬ 
ξης / πληρωμής) μέσω της οποίας έγινε ο διακανονισμός 
για το συγκεκριμένο τιμολόγιο. 

Τα τιμολόγια θα πρέπει να αναφέρουν την ποσότητα του 
προσφερόμενου είδους καθώς και τιμή μονάδας. 

Τιμολόγια που αφορούν αγορά εξοπλισμού για την κα¬ 
τοχή και χρήση των οποίων είναι απαραίτητη η έκδοση ει¬ 
δικής άδειας (π.χ. αγορά αυτοκινήτου - άδεια κυκλοφο¬ 
ρίας κ.λπ.) πρέπει να συνοδεύονται από τις απαιτούμενες 
άδειες που θα πρέπει να έχουν εκδοθεί στο όνομα του δι¬ 
καιούχου. 

α.2. Υπεύθυνη δήλωση Ν. 1599/1986 του δικαιούχου 
στην οποία θα δηλώνονται: 

ο. Ότι όλα τα υλικά, μηχανήματα κ.λπ. προμήθειες χρη¬ 
σιμοποιήθηκαν αποκλειστικά στην εγκατάσταση της μο¬ 
νάδας και είναι καινούργια και αμεταχείριστα. 

β. Ότι δεν έχει χρηματοδοτηθεί από άλλη πηγή για τη 
συγκεκριμένη δραστηριότητα. 

γ. Το υποκατάστημα της Τράπεζας και ο αριθμός λογα¬ 
ριασμού στον οποίο επιθυμεί να κατατεθούν οι οικονομι¬ 
κές ενισχύσεις. 

δ. Ότι τα παρεχόμενα στοιχεία στην αίτηση πληρωμής 
είναι έγκυρα και πραγματικά. 

α.3. Βεβαίωση της Τράπεζας στην οποία θα αναφέρεται 
για κάθε κατηγορία δανείου. 

- Το ύψος του δανείου, η διάρκεια, ο τρόπος πληρωμής 
του (περιοδικότητα επιστροφών, και το ποσό της εκτα- 
μίευσης). 

- Η διάρκεια της περιόδου χάριτος. 

_ Το επιτόκιο του δανείου (επιδότηση επιτοκίου κ.λπ.) 

α.4. Βεβαίωση της Τράπεζας ότι ο φορέας δαπάνησε 
κατά πρώτο το ποσό της υποχρεωτικής του συμμετοχής 
με ίδια κεφάλαια (μη δανειακά). 

α.5. Αποδεικτικό φορολογικής ενημερότητας του δι¬ 
καιούχου που να αναγράφει για είσπραξη χρημάτων από το 
Δημόσιο. 

α.6. Βεβαίωση ασφαλιστικής ενημέρωσης του δικαιού¬ 
χου της ενίσχυσης. 

α.7. Απόσπασμα πρακτικών συνεδρίασης του Δ.Σ. (όταν 
πρόκειται για δικαιούχο Συνεταιριστικής Οργάνωσης, 
ΟΤΑ, ΑΕ, ΕΠΕ) για την κατανομή αξιωμάτων και εξουσιο¬ 
δότηση του Δ.Σ., της παραπάνω περίπτωσης, του αρμό¬ 
διου προσώπου για την παραλαβή και είσπραξη επιταγών 
και υπογραφής κάθε απαραίτητου εγγράφου. 

α.8. Βεβαίωση της αρμόδιας Κτηνιατρικής Υπηρεσίας 
του Νομού ότι, οι κατασκευασθείσες εγκαταστάσεις, είναι 
σύμφωνες με τις Κοινοτικές Υγειονομικές Οδηγίες (όπου 
απαιτείται). 

β. Ειδικά δικαιολογητικά ανά τομέα δράσης (είδος επεν¬ 


δυτικού σχεδίου) τα οποία καθορίζονται με αποφάσεις Υπ. 
Γεωργίας. 

Αρθρο 21 

Έλεγχος των δικαιολογητικών 

1. Η Νομαρχιακή Επιτροπή Παρακολούθησης Επενδυτι¬ 
κών Σχεδίων Αλιείας (ΝΕΠΕΣΑ). 

1.1. Εξετάζει λεπτομερώς τα παραστατικά στοιχεία και 
τα δικαιολογητικά που προσκόμισε ο φορέας στην αρμό¬ 
δια Υπηρεσία Αλιείας του Νομού σε σχέση με το εκτελού- 
μενο έργο διενεργώντας επιτόπιους ελέγχους. 

1.2. Η Ν.Ε.Π.Ε.Σ.Α. 
α) συντάσσει: 

- Βεβαίωση προόδου εργασιών στην οποία προσδιορίζει 
το ποσοστό του εκτελεσθέντος έργου, σε σχέση με το συ¬ 
νολικό εγκεκριμένο σχέδιο αναλυτικά και ανακεφαλαιω¬ 
τικά κατά βεβαίωση. 

- Βεβαίωση ότι όλα τα τιμολόγια είναι εξοφλημένα ολικά 
ή μερικά. Σε περίπτωση μερικής εξόφλησης θα πρέπει να 
έχουν πιστοποιηθεί και οι αντίστοιχες πραγματοποιηθε Ι¬ 
σες εργασίες ή προμήθειες. 

β) Υπογράφει τα σχετικά υποδείγματα που θα καθορι¬ 
στούν με αποφάσεις του Υπουργού Γεωργίας. 

2. Η αρμόδια Νομαρχιακή Υπηρεσία Αλιείας. 

2.1. Εξετάζει όλα τα στοιχεία που προσκόμισε ο φο¬ 
ρέας, οε συνεργασία με τη Ν.Ε.Π.Ε.Σ.Α. 

2.2. Συντάσσει έκθεση στην οποία περιγράφεται λεπτο¬ 
μερώς το στάδιο στο οποίο βρίσκονται οι εργασίες κατά 
την ημερομηνία υποβολής της αίτησης σε σχέση με το 
εγκεκριμένο σχέδιο. 

2.3. Εξετάζει και πιστοποιεί τα ειδικά δικαιολογητικά 
που θα καθοριοθούν ανά τομέα δράσης με απόφαση του 
Υπουργού Γ εωργίας. 

2.4. Συντάσσει σύμβαση συνεργασίας η οποία θα υπο¬ 
γράφεται από τον Προϊστάμενο της Υπηρεσίας και τον νό¬ 
μιμο εκπρόσωπο του Φορέα της επένδυσης και θα είναι 
διαφορετική για κάθε είδος επενδυτικού σχεδίου. 

3. Η Νομαρχιακή Υπηρεσία Αλιείας διαβιβάζει σε δύο 
αντίγραφα στην αρμόδια Δ/νση Γενικής Διεύθυνσης 
Αλιείας του Υπουργείου Γ εωργίας. 

- την περιγραφική έκθεση. 

- Βεβαίωση προόδου εργασιών. 

- Βεβαίωση άτι όλα τα τιμολόγια είναι εξοφλημένα (ολικά 
ή μερικά). 

- Τα δικαιολογητικά α2, α3, α4, α5, αβ, α7, α8 της παρα¬ 
γράφου 5 του άρθρου 20 της παρούσας απόφασης. 

- Τη σύμβαση συνεργασίας και παροχής οικονομικής ενί¬ 
σχυσης. 

- Λοιπά πιστοποιητικά που θα καθοριοθούν ανά δράση με 
απόφαση του Υπουργού Γ εωργίας. 

4. Η αρμόδια Νομαρχιακή Υπηρεσία Αλιείας οφείλει να 
πιστοποιήσει τις εργασίες και να ελέγξει τα δικαιολσγη- 
τικά εντός δύο μηνών το αργότερο από την ημερομηνία 
υποβολής της αίτησης πληρωμής του δικαιούχου. 

Η ανωτέρω προθεσμία πρέπει να τηρείται εφόσον η αί¬ 
τηση πληρωμής περιλαμβάνει όλα τα απαιτούμενα στοι¬ 
χεία και δικαιολογητικά. 

5. Τηρεί τα παραστατικά έγγραφα μαζί με αντίγραφα 
των δικαιολογητικών πληρωμής των οικονομικών ενισχύ¬ 
σεων για είκοσι χρόνια τουλάχιστον μετά την τελευταία 
πληρωμή κάθε επενδυτικού σχεδίου που θα είναι διαθέ¬ 
σιμα σε κάθε περίπτωση ελέγχου εθνικού ή Κοινοτικού. 

Άρθρο 22 

Καθορισμός πληρωτέου ποσού οικονομικών ενισχύσεων 

1. Η αρμόδια Διεύθυνση της Γενικής Διεύθυνσης 
Αλιείας μετά την παραλαβή των δικαιολογητικών εγγρά¬ 
φων, που υποβλήθηκαν από την Νομαρχιακή Υπηρεσία 
Αλιείας πραγματοποιεί έλεγχο πληρότητας των στοιχείων 
που περιλαμβάνονται σ’ αυτά και συμπληρώνει χρηματοοι¬ 
κονομικό δελτίο. 

Α. Για τα επενδυτικά σχέδια υδατοκαλλιεγειών, μετα¬ 
ποίησης και εμπορίας, προώθησης αλιευτικών προϊόντων 
και εξοπλισμού αλιευτικών λιμένων. Το πληρωτέο ποσό 
των εθνικών και κοινοτικών οικονομικών ενισχύσεων προ¬ 
κύπτει από το πηλίκον των πραγματοποιηθεισών επιλέξι¬ 
μων δαπανών δια του προβλεπόμενου επιλέξιμου κόστους 
των εγκεκριμένων εργασιών πολλαπλασιασμένου με το 
συνολικό εγκεκριμένο ποσό της οικονομικής ενίσχυσης. 

Α.1. Εντός διμήνου από την υποβολή των δικαιολογητι- 
κών (εφόσον αυτά είναι πλήρη) η αρμοδία Δ/νση της Γεν. 
Δ/νσης Αλιείας του Υπ. Γεωργίας ολοκληρώνει την πλη¬ 
ρωμή των οικ. ενισχύσεων. 

Α.2. Οι επιλέξιμες δαπάνες κατά την μερική πληρωμή 
του έργου υπολογίζονται αφού αφαιρεθούν από τις πραγ- 
ματοποιηθείσες δαπάνες οι: 

- δαπάνες των μη επιλέξιμων εργασιών - προμηθειών 

- δαπάνες για απρόβλεπτες εργασίες και τεχνικά έξοδα. 

- υπερβάσεις κόστους των επί μέρους εκτελεσθεισών 
εργασιών σε σχέση με πς αντίστοιχες του εγκεκριμένου 
αρχικού ή τροποποιουμένου σχεδίου. 

Α.3. Οι επιλέξιμες δαπάνες κατά την τελική πληρωμή 
υπολογίζονται αφού αφαιρεθούν από τις πραγματοποιη- 
θείσες δαπάνες: 

- Οι δαπάνες των μη επιλέξιμων εργασιών - προμη¬ 
θειών. 

- Οι υπερβάσεις κόστους των επιμέρους κατηγοριών ερ¬ 
γασιών. Ωστόσο είναι δυνατός ο συμψηφισμός δαπανών 
μεταξύ των διαφόρων επιμέρους κονδυλίων επιλεξίμων 
εργασιών - προμηθειών. 

Β. Για τα επενδυτικά σχέδια οριστικής παύσης και σύ¬ 
στασης μεικτών εταιρειών το επιλέξιμο ποσό το οποίο 
αποτελεί και το πληρωτέο έχει καθορισθεί με την από¬ 
φαση οριστικής έγκρισης του Υπουργού Γεωργίας. 

Γ. Για τα επενδυτικά σχέδια εκσυγχρονισμού και αντικα¬ 
τάστασης σκαφών το μεν επιλέξιμο ποσό έχει καθορισθεί 
στην απόφαση οριστικής έγκρισης του Υπουργού Γ εωρ¬ 
γίας το δε πληρωτέο ποσό καθορίζεται όπως στην παρά¬ 
γραφο Α του παρόντος άρθρου. 

2. Με βάση τα ποσά ενίσχυσης που προκύπτουν από το 
χρηματοδοτικό δελτίο της παραγράφου 1 εκδίδεται από¬ 
φαση του Υπουργού Γεωργίας για την καταβολή της εθνι¬ 
κής και κοινοτικής οικονομικής ενίσχυσης στον δικαιούχο 
(φορέα) το ποσοστό εκτέλεσης του έργου που αναφέρε- 
ται στη βεβαίωση της Ν.Ε.Π.Ε.Σ.Α. είναι ενδεικτικό της 
πορείας του έργου και δεν διαμορφώνει τα ποσά των οικο¬ 
νομικών ενισχύσεων που πράγματι θα καταβληθούν στους 
δικαιούχους. 

3. Η ανωτέρω απόφαση μπορεί να εκδοθεί και χωριστά 
για την καταβολή της κάθε μίας εκ των δύο οικονομικών 
ενισχύσεων σε περίπτωση που για οποιονδήποτε λόγο δεν 
είναι εξασφαλισμένη η μία εκ των δύο πιστώσεων μια δε¬ 
δομένη χρονική στιγμή. 

4. Η απόφαση του Υπουργού Γ εωργίας της παραγρά¬ 


φου 2 διαβιβάζεται: 

- Στην αρμόδια Νομαρχιακή Υπηρεσία Αλιείας για την κα¬ 
ταβολή της εθνικής οικονομικής ενίσχυσης (από το 

Π.Δ.Ε.). 

- Στην Α.Τ.Ε. - Δ/νση Τραπεζικών Εργασιών, Τμήμα Ερ¬ 
γασιών Δημοσίου, για την καταβολή της κοινοτικής ενί¬ 
σχυσης- 

- Στην Οικονομική Υπηρεσία του Υπ. Γεωργίας. 

- Στη Δ/νση Δημοσιονομικών σχέσεων με τις Ε.Κ. του Υπ. 
Οικονομικών {Δ/νση 41η). 

- Στον φορέα (δικαιούχου). 

- Στην Τράπεζα της Ελλάδος. 

5. Οι Δ/ναεις της Γ ενικής Δ/νσης Αλιείας αποστέλλουν 
προς την Επιτροπή της Ευρωπαϊκής Κοινότητας: 

- Στο τέλος κάθε τριμήνου, πίνακα με τις πληρωμές που 
έχουν πραγματοποιηθεί στους δικαιούχους κατά το προη¬ 
γούμενο τρίμηνο σε ΕΟί) βάσει της ισοτιμίας με την οποία 
έγινε η πληρωμή. 

- Στο τέλος κάθε έτους, έκθεση για την πορεία των έρ¬ 
γων που βρίσκονται σε εξέλιξη. 

Αρθρο 23ο 

Καταβολή των οικονομικών ενισχύσεων 

1. Καταβολή κοινοτικής ενίσχυσης: 

1.1. Η καταβολή της κοινοτικής οικονομικής ενίσχυσης 
στους δικαιούχους πραγματοποιείται από την Α.Τ.Ε. μέσω 
ειδικού λογαριασμού με την ονομασία «Ε.Δ. Εισροές στα 
πλαίσια του Επιχειρησιακού προγράμματος Αλιείας 1994- 
1999» σε ΕΟυ που τηρείται σ’ αυτή. Οι λεπτομέρειες κί¬ 
νησης του λογαριασμού αυτού καθώς και ο τρόπος ενημέ¬ 
ρωσης των αρμόδιων Υπηρεσιών ορίζονται σε σχετική 
σύμβαση μεταξύ Δημοσίου και ΑΤΕ. 

1.2. Η Δ/νση Δημοσιονομικών σχέσεων με τις Ε.Κ. (41 η) 
του Υπ. Οικονομικών, μετά από γνωστοποίηση της Ευρω¬ 
παϊκής Επιτροπής και ενημέρωση από την αρμόδια Υπη¬ 
ρεσία του Υπ. Γεωργίας, μεριμνά για την έκδοση εντολής 
προς την Τράπεζα της Ελλάδας για την μεταφορά στο λο¬ 
γαριασμό της προηγούμενης παραγράφου της Α.Τ.Ε., πο¬ 
σού σε ΕΟυ από το λογαριασμό που τηρείται σ’ αυτή με τί¬ 
τλο «Ε.Δ. Εισροές στα πλαίσια του Επιχειρησιακού Προ¬ 
γράμματος Αλιείας 1994-99». 

1.3. Η Α.Τ.Ε. υποχρεούται να μεταφέρει εντός πέντε (5) 
εργάσιμων ημερών το ποσά της κοινοτικής οικονομικής 
ενίσχυσης όπως αυτό προβλέπεται στην απόφαση του Υπ. 
Γεωργίας στον αριθμό του λογαριασμού της τράπεζας που 
έχει ορίσει ο φορέας και αποοτείλει εντός 15 ημερών την 
απόδειξη πληρωμής στην αρμόδια Δ/νση της Γ ενικής Δ/ 
νσης Αλιείας του Υπ. Γ εωργίας. 

2. Καταβολή της εθνικής οιχονομικής ενίσχυσης (ΠΔΕ). 

2.1. Η αρμόδια Νομαρχιακή Υπηρεσία Αλιείας υποβάλει 
πρόταση προς την Οικονομική Υπηρεσία του Υπ. Γεωρ¬ 
γίας για τον ορισμό υπολόγου διαχειριστή των πιστώσεων 
του οικείου έργου, για την καταβολή της εθνικής ενίσχυ¬ 
σης από το Πρόγραμμα Δημοσίων επενδύσεων του Υπ. 
Γ εωργίας. Ο υπόλογος διαχειριστής πρέπει να είναι μόνι¬ 
μος υπάλληλος και να μην συμμετέχει στην Νομαρχιακή 
Επιτροπή Παρακολούθησης Επενδυτικών Σχεδίων (ΝΕ- 
ΠΕΣΑ). 

2.2. Η Οικονομική Υπηρεσία του Υπ. Γεωργίας με βάση 
την προηγούμενη πρόταση ορίζει τον υπόλογο διαχειριστή 
και μεριμνά για την μεταφορά του ποσού της εθνικής οικο¬ 
νομικής ενίσχυσης όπως καθορίζεται με την απόφαση του 

Υπ. Γεωργίας. 

2.3.0 υπόλογος διαχειριστής μεριμνά για την καταβολή 
της εθνικής οικονομικής ενίσχυσης προβαίνοντας στις κά¬ 
τωθι ενέργειες: 

2.3.1. Συγκέντρωση όλων των δικαιολογητικών που 
απαιτούνται για την καταβολή της εθνικής οικονομικής 
ενίσχυσης ήτοι: 

α. Απόφαση Υπουργού Γεωργίας για έγκριση διάθεσης 
του συγκεκριμένου ποσού της οικονομικής ενίσχυσης. 

β. Απόσπασμα της Συλλογικής Απόφασης Έργων (ΣΑΕ) 
του ΠΔΕ του Υπ. Γεωργίας, στην οποία είναι ενταγμένο το 
έργο. 

γ. Βεβαίωση προόδου εργασιών της Ν.Ε.Π.Ε.Σ.Α. θεω¬ 
ρημένη από τον προϊστάμενο της Νομαρχιακής Υπηρεσίας 
Αλιείας. 

δ. Σύμβαση συνεργασίας και παροχής οικονομικής ενί¬ 
σχυσης μεταξύ της Νομαρχιακής Υπηρεσίας Αλιείας και 
του δικαιούχου. 

ε. Αποδεικτικό φορολογικής ενημερότητας του φορέα 
που να αναγράφει «για είσπραξη χρημάτων από το Δημό¬ 
σιο» και βεβαίωση ασφαλιστικής ενημερότητας του δι¬ 
καιούχου. 

στ. Απόσπασμα πρακτικών συνεδρίασης του Δ.Σ. (όταν 
πρόκειται για Συνεταιριστική οργάνωση, ΟΤΑ, ΑΕ, ΕΠΕ) 
για την κατανομή αξιωμάτων και εξουσιοδότηση του Δ.Σ. 
στην περίπτωση αυτή, του αρμόδιου προσώπου για την 
παραλαβή και είσπραξη επιταγών και την υπογραφή κάθε 
απαραίτητου εγγράφου. 

ζ. Εξοφλητική απόδειξη ή γραμμάτιο είσπραξης του δι¬ 
καιούχου για την οικονομική ενίσχυση. 

η. Σύμβαση δανείου και πράξη εκχώρησης οικονομικών 
ενισχύσεων στον δανειοδοτικό οργανισμό, στις περιπτώ¬ 
σεις που έχουν εκχωριθεΐ οι οικονομικές ενισχύσεις από 
τον δικαιούχο. 

Τα με στοιχεία (α) και {β> δικαιολογητικά διαβιβάζονται 
από την αρμόδια Δ/νση της Γενικής Δ/νσης Αλιείας, τα (γ) 
και (δ) εκδίδονται από την Νομαρχιακή Υπηρεσία Αλιείας 
τα δε υπόλοιπα (ε, στ, ζ και η) θα προσκομίζονται στον 
υπόλογο διαχειριστή από τον δικαιούχο. 

2.3.2. Ο υπόλογος διαχειριστής με βάση τα δικαιολογη- 
τικά (α) και (β) της προηγούμενης παραγράφου συντάσσει 
κατάσταση πληρωμής του εγκεκριμένου ποσού. 

Η κατάσταση πληρωμής θεωρείται από τον Προϊστά¬ 
μενο της Νομαρχιακής Υπηρεσίας Αλιείας. 

2.3.3.0 υπόλογος διαχειριστής με βάση την κατάσταση 
πληρωμής της προηγούμενης παραγράφου εκδίδει επι¬ 
ταγή Τράπεζας Ελλάδος την οποία παραδίδει στον δι¬ 
καιούχο (πλην των περιπτώσεων εκχώρησης της ενίσχυ¬ 
σης του άρθρου 24) από τον οποίο λαμβάνει ισόποσο 
γραμμάτιο είσπραξης. 

2.4. Η αρμόδια Νομαρχιακή Υπηρεσία Αλιείας ενημερώ¬ 
νει τις Δ/νσεις Αλιείας αμέσως μετά την πληρωμή της 
εθνικής οικ. ενίσχυσης στο δικαιούχο. 

Αρθρο 24 

Εκχώρηση ενισχύσεων 

1. Είναι δυνατή η εκχώρηση των ενισχύσεων από τους 
δικαιούχους προς τις δανειοδότριες τράπεζες έναντι δα¬ 
νείου που έλαβαν αποκλειστικά και μόνο για τη χρηματο¬ 
δότηση του επενδυτικού τους σχεδίου. 

2. Οι συμβάσεις εκχώρησης κοινοποιούνται από την 
τράπεζα με την οποία συναλλάσσεται ο φορέας, στους 


εξής αποδέκτες: 

α. Α.Τ.Ε. Δ/νση Τραπεζικών Εργασιών, προκειμένου να 
μεριμνήσει για την εκχώρηση της κοινοτικής ενίσχυσης. 

β. Αρμόδια Υπηρεσία Αλιείας του Νομού (υπόψη του 
υπολόγου διαχειριστή), προκειμένου να ληφθεί μέριμνα 
για την ενίσχυση της εθνικής ενίσχυσης. 

γ. Αρμόδια Δ/νση της Γενικής Δ/νσης Αλιείας του 
Υπουργείου Γεωργίας προκειμένου να ελέγξει αν η Τρά¬ 
πεζα που έχει ορίσει ο φορέας με δήλωσή του για την κα¬ 
τάθεση των ενισχύσεων, είναι αυτή στην οποία έχει γίνει η 
εκχώρηση των ενισχύσεων. 

Οι συμβάσεις εκχώρησης, σύμφωνα με το άρθρο Θ7 του 
Ν.Δ/τος 321/1969 πρέπει να επιδίδονται με Δικαστικό 
Επιμελητή στις αρμόδιες Υπηρεσίες. 

Αρθρο 25 

Όροι καταβολής των ενισχύσεων 

1. Η καταβολή των ενισχύσεων εθνικών και κοινοτικών 
υπόκειται στην τήρηση των ακόλουθων προϋποθέσεων: 

1.1. Το ποσό της τελευταίας δόσης πρέπει να αντιπρο¬ 
σωπεύει τουλάχιστον το 20% των εγκεκριμένων ενισχύ¬ 
σεων. 

1.2. Το ποσό της υποχρεωτικής συμμετοχής με ίδια κε¬ 
φάλαια μη δανειακά να έχει δαπανηθεί όπως ορίζεται στο 
άρθρο 11 της παρούσας απόφασης. 

1.3. Σε περίπτωση που υπάρχει μείωση του επιλέξιμου 
κόστους οε σχέση με το προβλεπόμενο αρχικό επιλέξιμο 
κόστος θα μειώνονται αναλογικά και τα ποοά των ενισχύ¬ 
σεων. 

1.4. Τα έργα πρέπει να εκτελούνται χωρίς παρεκλίσεις 
από τις εγκεκριμένες μελέτες. Σε περίπτωση τροποποίη¬ 
σης, οι εργασίες πιστοποιούνται και πληρώνονται μετά την 
έγκριση της τροποποίησης. 

1.5. Μείωση των προβλεπόμενων βασικών μεγεθών της 
επένδυσης θα επιφέρει ανάλογη μείωση των ποσών ενί¬ 
σχυσης, ανεξάρτητα αν ο προϋπολογισμός διαμορφώνεται 
σε επίπεδα ανώτερα από τα προβλεπόμενα εκτός των 
σχεδίων που αφορούν αντικατάσταση και εκσυγχρονισμό 
αλιευτικών σκαφών όπου εφαρμόζεται το «Πολυετές Πρό¬ 
γραμμα Προσανατολισμού της Αλιείας 93-96». 

1.6. Τιμολόγια και άλλα παραστατικά που εκδόθηκαν 
πριν από την ημερομηνία αποστολής των πινάκων με τα 
κατ’ αρχήν εγκριθέντο σχέδια στην Επιτροπή της Ευρω¬ 
παϊκής Κοινότητας ή πριν την ημερομηνία πρωτοκόλλη¬ 
σης από τη Νομαρχιακή Υπηρεσία Αλιείας της αίτησης 
τροποποίησης του σχεδίου, δεν θα λαμβάνονται υπόψη 
για την καταβολή της συνδρομής. 

Σε εξαίρεση από αυτή τη διάταξη μπορούν να γίνονται 
δεκτές δαπάνες που αφορούν προπαρασκευαστικές 
ενέργειες. 

Αρθρο 26 

Πρόληψη και καταστολή παρατυπιών 

1. Το Υπουργείο Γεωργίας σε εφαρμογή των Καν. 
(ΕΟΚ) 2082/1993 αρθ. 23 και 1681/1994 διεξάγει τακτι¬ 
κούς δειγματοληπτικούς επιτόπιους ελέγχους, τόσο δια 
των Νομαρχιακών Επιτροπών Παρακολούθησης όσο και 
δια των αρμοδίων υπαλλήλων των Νομαρχιακών και Κε¬ 
ντρικών Υπηρεσιών Αλιείας προκειμένου: 

- να εξακριβωθεί ότι οι ενέργειες που χρηματοδοτούνται 
έχουν διεξσχθεί νομότυπα. 

- να προλαμβάνει και διώκει τις παρατυπίες. 

- να μεριμνά για την ανάκτηση των απωλεσθέντων κεφα¬ 
λαίων λόγω κατάχρησης ή παράλειψης. 

2. Το Υπ. Γεωργίας κατ' εφαρμογή των άρθρων 3,5 και 
6 του Καν. (ΕΟΚ) 1681 /94 ενημερώνει εντός δύο (2) μη¬ 
νών μετά τη λήξη κάθε τριμήνου, την Επιτροπή της Ευρ. 
Ένωσης με κατάσταση που περιλαμβάνει τις περιπτώσεις 
παρατυπιών οι οποίες απετέλεσαν αντικείμενο μιας πρώ¬ 
της διοικητικής ή δικαστικής διαπίστωσης καθώς και τις 
διαδικασίες που έχουν κινηθεί. 

3. Κάθε ποσό το οποίο αποτελεί αντικείμενο απαίτησης 
ως αχρεωστήτως καταβληθέν επιοτρέιρεται σύμφωνα με 
την ακόλουθη διαδικασία: 

3.1. Ανάκτηση κοινοτικών ενισχύσεων. 

3.2. Στην περίπτωση που από τον έλεγχο σύμφωνα με 
την προηγούμενη παράγραφο διαπιστώνονται παρατυπίες 
ή καταχρήσεις, τότε το Υπ. Γεωργίας, για την ανάκτηση 
των κοινοτικών ενισχύσεων προβαίνει στην έκδοση πρά¬ 
ξεων προσδιορισμού του προς επιστροφή ποσού σε ΕΟυ, 
την οποία γνωστοποιεί στον υπόχρεο και στην ΑΤΕ. Ο 
υπόχρεος με τη λήψη της πράξεως αυτής οφείλει, την 
άμεση καταβολή σε δρχ. του αντίτιμου του προς επι¬ 
στροφή σε ΕΟυ ποσού, με βάση την ισοτιμία δρχ. - ΕΟϋ 
της ημέρας εξόφλησης του χρέους. 

3.1.2. Στην περίπτωση που το Υπ. Γεωργίας και η ΑΤΕ 
εξαντλήσουν κάθε ενδεδειγμένη ενέργεια για την εί¬ 
σπραξη εκ μέρους του υπόχρεου, το προς επιστροφή 
ποσό και ο υπόχρεος αρνείται την καταβολή αυτού, το Υπ. 

Γ εωργίας βεβαιώνει επί της πράξεως προσδιορισμού την 
αδυναμία είσπραξης και διαβιβάζει την πράξη στην αρμό¬ 
δια ΔΟΥ της έδρας του υπόχρεου με σκοπό τη βεβαίωση 
και είσπραξη του χρέους. Για τις λεπτομέρειες εφαρμογής 
του παρόντος άρθρου θα εκδοθεί κοινή απόφαση των 
Υπουργών Οικονομικών και Γεωργίας. 

3.2. Ανάκτηση εθνικών ενισχύσεων. 

Ακολουθείται η διαδικασία είσπραξης δημοσίων εσόδων 

σύμφωνα με τις διατάξεις του ΚΕΔΕ (Ν.Δ. 356/74). 

3.3. Το Υπ. Γεωργίας δύναται να αποφασίζει την ανά¬ 
κτηση των ενισχύσεων εθνικών και κοινοτικών με τη διαδι¬ 
κασία που αναφέρθηκε στις παραγράφους 3.1 και 3.2 εάν 
ο δικαιούχος: 

- πωλήσει τους εξοπλισμούς ή τις εγκαταστάσεις μονά¬ 
δων μεταποίησης ή υδατοκαλλιεργειών που έχουν τύχει 
συνδρομής, στα πλαίσια του Καν. (ΕΟΚ) 3699/93 νωρί¬ 
τερα των πέντε (5) και δέκα (10) ετών αντίστοιχα, από την 
απόκτησή τους ή από την αποπεράτωση των εργασιών χω¬ 
ρίς προηγούμενη έγκριση. 

- πωλήσει το σκάφος ή τη μηχανή του σκάφους που έχει 
τύχει συνδρομής νωρίτερα των δέκα (10) ετών από την 
ημερομηνία έναρξης τής πρώτης του αλιείας χωρίς προη¬ 
γούμενη έγκριση. 

- πωλήσει τον επιδοτηθέντα εξοπλισμό του σκάφους νω¬ 
ρίτερα των πέντε (5) ετών από την ημερομηνία τοποθέτη¬ 
σής του χωρίς προηγούμενη έγκριση. 

- διακόψει τη λειτουργία των εγκαταστάσεων, σε περί¬ 
πτωση εξοπλισμού αλιευτικών λιμένων, νωρίτερα των 
δέκα (10) ετών από την ημερομηνία έναρξης της λειτουρ¬ 
γίας τους. 

- ανακατασκευάσει ή χρησιμοποιήσει το σκάφος το 
οποίο απέουρε οριστικά από την αλιεία, σε αλιευτική δρα¬ 
στηριότητα. 


'Αρθρο 27 

Παρακολούθηση έργων στο στάδιο της λειτουργίας των 

Η Νομαρχιακή Υπηρεσία Αλιείας δια των αρμοδίων ορ¬ 
γάνων της παρακολουθεί τα έργα και στο στάδιο λειτουρ¬ 
γίας των και ενημερώνει την αρμόδια Δ/νση της Γενικής Δ/ 
νσης Αλιείας του Υπουργείου Γεωργίας για τυχόν παρεκ¬ 
κλίσεις στη χρήση τους (πέραν του σκοπού για τον οποίο 
επιχορηγήθηκαν) ή για παύση λειτουργίας τους. 

Επίσης επιτόπιους ελέγχους για τυχόν παρεκλίσεις στο 
στόδιο λειτουργίας, μπορούν να κάνουν και αρμόδιοι 
υπάλληλοι των Κεντρικών Υπηρεσιών Αλιείας. 

Άρθρο 28 

Μεταβατικές Διατάξεις 

1. Οι Υπουργικές αποφάσεις που εκδόθηκαν σε εφαρ¬ 
μογή των Καν. (ΕΟΚ) 4028/1986, 4042/1989 εξακολου¬ 
θούν να ισχύουν ως προς τον τρόπο πληρωμής των οικον. 
ενισχύσεων, για τα επενδυτικά σχέδια που εγκρίθηκαν στα 
πλαίσια των ως άνω Κανονισμών μέχρι 31.12.1993 Καν. 
(ΕΟΚ) 4028/1986 και μέχρι 30.11.1994 Καν. (ΕΟΚ) 
4042/1989. 

2. Με τις διατάξεις της παρούσας απόφασης θα γίνει η 
υλοποίηση και πληρωμή των επενδυτικών σχεδίων τα 
οποία εγκρίθηκαν το έτος 1994 στα πλαίσια των διατά¬ 
ξεων του καν. (ΕΟΚ) 2080/93 άρθρο 9. Εξαιρούνται τα 
επενδυτικά σχέδια οριστικής παύσης τα οποία καλύπτο¬ 
νται από την αριθμ. 38851/18.11.1994 Κ.Υ.Α. 

3. Τα επενδυτικά σχέδια υδατ/γειών, αντικατάστασης 
σκαφών, εκσυγχρονισμού σκαφών σύστασης μικρών εται¬ 
ρειών οριστικής παύσης και εξοπλισμού λιμένων τα οποία 
υποβλήθηκαν στην ΕΟΚ στα πλαίσια του Καν. (ΕΟΚ) 
4028/86 μέχρι 31.12.1993 και δεν έτυχαν χρηματοδότη- 
σης (άρθρο 9 Καν. 2080/93) εξετάζονται σύμφωνα με την 
παρούσα Απόφαση, πληντης μελέτης βιωσιμότητας, εφό¬ 
σον: 

α. Πληρούς τις προϋποθέσεις του Καν. (ΕΟΚ) 3699/ 

1993 και είναι σύμφωνα με τους στόχους του Επιχ. Προ¬ 
γράμματος Αλιείας 1994-99. 

β. Έχουν προβεί σε έναρξη εργασιών μετά την ημερο¬ 
μηνία πρωτοκόλλησης της αίτησής τους στην ΕΟΚ, στα 
πλαίσια του Καν. (ΕΟΚ) 4028/86, 

4. Τα επενδυτικά σχέδια τα οποία υποβλήθηκαν στο Υπ. 

Γ εωργίας, στα πλαίσια του Καν. (ΕΟΚ) 4042/89 και δεν 
έτυχαν χρηματοδότησης θα επανεξετασθσύν μετά την 
αναπροσαρμογή τους, στα πλαίσια της παρούσας απόφα¬ 
σης. 

5. Οι φορείς (δικαιούχοι) τα επενδυτικά σχέδια των 
οποίων εγκρίθηκαν απά την ΕΟΚ το έτος 1994 στα πλαί¬ 
σια του άρθρου 9 του Καν. (ΕΟΚ) 2080/93 δεν είναι υπο¬ 
χρεωμένοι στην κατάθεση εγγυητικής επιστολής για την 
έκδοση της απόφασης του Υπουργού Γεωρ· Ίας. 

Άρθρο 29 

Εξουσιοδοτείται ο Υπ. Γεωργίας, με αποφάσεις του να 
καθορίζει ανά τομέα δράσης θέματα όπως: 

- δικ/κά και προϋποθέσεις αναγνώρισης δικαιούχων. 

- δικ/κά και προϋποθέσεις ένταξης επενδυτικών σχε¬ 
δίων. 

- περιεχόμενο αίτησης - μελέτης. 

- επιλέξιμες, μη επιλέξιμες επενδύσεις. 

- επιλέξιμες, μη επιλέξιμες δαπάνες. 

- κριτήρια αξιολόγησης και επιλογής των επενδυτικών 
σχεδίων. 

- μέγιστα ποσό οικονομικών ενισχύσεων και επενδύσεων 
(επιλεξίμων). 

- τροποποίηση επενδυτικών σχεδίων. 

- ειδικό δικαιολογητικά πληρωμής οικον. ενισχύσεων. 

- υποδείγματα, αιτήσεων φορέων (δικ/χων), εισηγήσεων, 
βεβαιώσεων, συμβάσεων κ.λπ. 

- Λοιπές λεπτομέρειες εφαρμογής της παρούσας. 


Αρθρο 30 

Από τις διατάξεις της παρούσας απόφασης δεν προκα- 
λείται δαπάνη σε βάρος του Π.Δ.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 1995 

οι ΥΠΟΥΡΓΟΙ 

